JKW-KABAB-01-KA-014-wylie
@#/__/zab chos rig 'dzin thugs thig las:__byin 'bebs dngos grub char 'bebs bzhugs so/__\u0f01\u0f83\u0f01\u0f83\u0f7f_1234567898090_____rtsa gsum lha la phyag 'tshal lo:__zab chos rig 'dzin thugs thig las:___byin 'bebs rim pa bstan pa ni:__phrin las las sbyor gang byed kyang :__'di nyid bya ba gnad du che:__sA mA yA:__de la smyug rgod tshigs gsum mda'i:__mgul du dar tshon cod pan btags:__gu gul skra sen sbyar spos bsregs:__rol mo ldir zhing mda' dar g.yob:__gdung dbyangs snyan pos 'di skad do:__hrIH__chos dbyings khyab brdal yangs pa rgyal ba'i zhing :__'ja' 'od zer mdangs 'khrigs pa'i gur khang nas:__dgongs brda snyan brgyud rtsa ba brgyud bcas kyi:__rig 'dzin bla ma rnams kyis byin phob cig:__'og min rdo rje dbyings kyi zhing khams nas:__bde gshegs rigs lnga phyi nang zhi khro dang :__theg dgu'i yi dam lha yi tshogs rnams kyis:__mchog dang thun mong dngos grub byin=__nyi shu rtsa bzhi gnas yul dur khrod nas:__dpa' bo mkha' 'gro ging dang lang+ka dang :__chos srung bstan skyong dam can rgya mtsho yis:__phrin las rnam bzhi 'grub pa'i byin=__rtsa brgyud bla ma sangs rgyas byang sems dang :__yi dam mkha' 'gro chos srung 'khor dang bcas:__rab 'byams phyogs bcu'i zhing nas skur bzhengs la:__thugs rjes brtser dgongs dbang bskur byin=__snang srid phyi nang gsang ba'i mchod pa 'bul:__brjod bral dag pa rab 'byams klong phyag 'tshal:__rnam dag rang byung rig pa'i lha tshogs rnams:__ma g.yel 'dir gshegs dbang bskur byin phob cig:__gnas khang 'di la phob gzi brjid stsol:__tshogs gtor longs spyod 'di la bcud cig phob:__srid zhi'i yon tan kun spungs rdzas 'di la:__tshe bcud nus spar dngos grub char chen phob:__'di nyid reg myang mthong ba tsam gyis kyang :__'gro kun zag med dwangs ma 'od skur yal:__sa phyogs kun tu bkra shis bde legs ldan:__mchog thun dngos grub ma lus grub pa yi:__byin rlabs nus pa da lta stsal du gsol:__oM AHhU~M badz+ra gu ru pad+ma thod phreng rtsal de wa DA ki nI sarba sid+d+hi pha la hU~M AH__zhes pas byin dbab par bya'o:__phebs rtags bde gsal rtogs pa skye:__nyams 'ur brda dang glu dbyangs len:__'khrab lding gsang ba'i brda skad smra:__sgo gsum 'jug 'gyur gnas khang rnams:__byin che gzi 'bar bag dro 'byung :__s+yi myi l+yi:__bdag 'dra pad+ma thod phreng gis:__rig 'dzin thugs thig cha rkyen du:__byin 'bebs cho ga 'di nyid bkod:__ma 'ongs 'gro ba 'dren par shog:__sA mA yA:__slob dpon gyi gsung bzhin lo tsA ba bdag gis yi ger bris nas gter du sbas pa dam can drag po lnga la gtad do:__thub par srungs shig:__sa ma ya:__rgya rgya rgya:__rig 'dzin 'gyur med rdo rjes brag dmar g.ya' ma lung nas spyan drangs pa'o//__//_